CELEX: 62021CN0510
Language: et
Date: 2021-08-19 00:00:00
Title: Kohtuasi C-510/21: Eelotsusetaotlus, mille on esitanud Oberster Gerichtshof (Austria) 19. augustil 2021 – DB versus Austrian Airlines AG

20.12.2021   
            
            
               ET
            
            
               Euroopa Liidu Teataja
            
            
               C 513/15
            
         
      Eelotsusetaotlus, mille on esitanud Oberster Gerichtshof (Austria) 19. augustil 2021 – DB versus Austrian Airlines AG
      (Kohtuasi C-510/21)
      (2021/C 513/23)
      Kohtumenetluse keel: saksa
      
         Eelotsusetaotluse esitanud kohus
      
      Oberster Gerichtshof
      
         Põhikohtuasja pooled
      
      
         Hageja: DB
      
         Kostja: Austrian Airlines AG
      
         Eelotsuse küsimused
      
      
                  1.
               
               
                  Kas 1999. aasta 28. mail Montréalis sõlmitud rahvusvahelise õhuveo nõuete ühtlustamise konventsiooni, millele Euroopa Ühendus kirjutas alla 9. detsembril 1999 ja mis kiideti Euroopa Ühenduse nimel heaks nõukogu 5. aprilli 2001. aasta otsusega 2001/539/EÜ (1), artikli 17 lõike 1 tähenduses toimunud õnnetusele järgnevat meditsiinilist esmaabi õhusõiduki pardal, mis põhjustab reisija õnnetuse tegelikest tagajärgedest eristatava edasise kehavigastuse, tuleb pidada õnnetuse põhjuseks olnud sündmusega ühtseks õnnetusjuhtumiks?
               
            
                  2.
               
               
                  Kui esimesele küsimusele vastatakse eitavalt,
                  kas meditsiinilise esmaabi tõttu tekkinud kahju hüvitamise nõue on vastuolus nimetatud konventsiooni artikliga 29, kui nõue esitatakse küll riigisisese õiguse kohase aegumistähtaja jooksul, kuid juba pärast konventsiooni artiklis 35 sätestatud õigust lõpetavat tähtaega?
               
            
         (1)  Nõukogu 5. aprilli 2001. aasta otsus rahvusvahelise õhuveo nõuete ühtlustamise konventsiooni (Montreali konventsioon) sõlmimise kohta Euroopa Ühenduse poolt (EÜT 2001, L 194, lk 38; ELT eriväljaanne 07/05, lk 491).